pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. จับมือ เคาน์เตอร์เซอร์วิส รับจ่ายค่าดอกเบี้ยตั๋วจำนำ 24 ชม. เริ่ม 15 ก.ค. นี้
วันศุกร์ที่ 29 พฤษภาคม 2563
พม. จับมือ เคาน์เตอร์เซอร์วิส รับจ่ายค่าดอกเบี้ยตั๋วจํานํา 24 ชม. เริ่ม 15 ก.ค. นี้
พม. จับมือ เคาน์เตอร์เซอร์วิส รับจ่ายค่าดอกเบี้ยตั๋วจํานํา 24 ชม. เริ่ม 15 ก.ค. นี้
วันที่ 28 พ.ค.63 เวลา 14.00 น. ที่ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีลงนามบันทึกข้อตกลงความร่วมมือ (MOU) ว่าด้วยการดําเนินการรับชําระเงินส่งดอกเบี้ยตั๋วรับจํานํา ระหว่างสํานักงานธนานุเคราะห์ (สธค.) กับบริษัท เคาน์เตอร์เซอร์วิส จํากัด เพื่อเพิ่มช่องทางการให้บริการรับชําระเงินค่าดอกเบี้ยตั๋วรับจํานําจากประชาชนตลอด 24 ชั่วโมง ตั้งแต่วันที่ 15 กรกฎาคม 2563 เป็นต้นไป
นายปรเมธี กล่าวว่า กระทรวงการพัฒนาสังคมและความมั่นคงของมนุษย์ (พม.) สํานักงานธนานุเคราะห์ หรือ สธค. ในฐานะโรงรับจํานําของรัฐที่ช่วยเหลือประชาชนผู้มีรายได้น้อยที่ประสบปัญหาเฉพาะหน้าด้านการเงิน เป็นการลดปัญหาการกู้เงินนอกระบบและความเหลื่อมล้ําในสังคม โดยเฉพาะในสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ที่ส่งผลกระทบต่อการประกอบอาชีพและรายได้ของประชาชนทั่วประเทศในวงกว้าง
นายปรเมธี กล่าวต่อไปว่า เพื่อเป็นการเพิ่มประสิทธิภาพในการให้บริการประชาชนที่สะดวก รวดเร็ว และมีมาตรฐานมากยิ่งขึ้น ด้วยการใช้เทคโนโลยีที่ทันสมัย เพื่อประโยชน์สูงสุดต่อประชาชน กระทรวง พม. โดย สธค. จึงได้ลงนามบันทึกข้อตกลงร่วมกับบริษัท เคาน์เตอร์เซอร์วิส จํากัด เพื่อพัฒนาระบบการทําธุรกรรมแบบออนไลน์สําหรับลูกค้าที่มีตั๋วรับจํานําหรือบัตรประชาชน โดยนํามาชําระเงินค่าดอกเบี้ยตั๋วรับจํานําได้ที่จุดบริการ เคาน์เตอร์เซอร์วิส ทั่วประเทศ ตลอด 24 ชั่วโมง และเริ่มเปิดให้บริการตั้งแต่วันที่ 15 กรกฎาคม 2563 ทั่วประเทศ นอกจากนี้ ยังเป็นการป้องกันตนเองจากเชื้อโรคโควิด-19
นายปรเมธี กล่าวเพิ่มเติมว่า ทั้งนี้ สธค. ได้ขยายเวลาโครงการ "สธค. โรงรับจํานําของรัฐสู้ภัยโควิด-19" สําหรับผู้มาใช้บริการจํานําใหม่ วงเงินต้นไม่เกิน 15,000 บาท คิดดอกเบี้ยร้อยละ 0.125 ต่อเดือน จํากัดสิทธิ์ 1 คนต่อตั๋ว 1 ใบต่อ 1 รอบการจํานําเท่านั้น ซึ่งจากเดิมถึงวันที่ 31 พฤษภาคม 2563 จะขยายเวลาออกไปจนถึงวันที่ 31 ธันวาคม 2563 และในช่วงการเปิดภาคการศึกษาที่ใกล้จะถึงนี้ ทาง สธค. จัดโปรโมชั่น Back to School ลดดอกเบี้ย 20% สําหรับประชาชนทั่วไป และนิสิตนักศึกษาที่มาใช้บริการจํานํา วงเงินมากกว่า 15,000 บาทขึ้นไป เริ่มตั้งแต่วันที่ 1 มิถุนายน ถึง 31 กรกฎาคม 2563
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดประชุมระดับรัฐมนตรีว่าด้วยแผนความช่วยเหลือสำหรับแผนปฏิบัติการแก้ไขปัญหายาเสพติดในพื้นที่สามเหลี่ยมทองคำ
วันจันทร์ที่ 6 มีนาคม 2560
รัฐมนตรีว่าการกระทรวงยุติธรรม เปิดประชุมระดับรัฐมนตรีว่าด้วยแผนความช่วยเหลือสําหรับแผนปฏิบัติการแก้ไขปัญหายาเสพติดในพื้นที่สามเหลี่ยมทองคํา
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานในพิธีเปิดการประชุมระดับรัฐมนตรีว่าด้วยแผนความช่วยเหลือ
เมื่อวันพฤหัสบดีที่ ๒ มีนาคม ๒๕๖๐ เวลา ๑๔.๑๕ น.
ณ โรงแรมแชงกรีลา จังหวัดเชียงใหม่
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานในพิธีเปิดการประชุมระดับรัฐมนตรีว่าด้วยแผนความช่วยเหลือ
สําหรับแผนปฏิบัติการแก้ไขปัญหายาเสพติดในพื้นที่สามเหลี่ยมทองคํา
ซึ่งสํานักงาน ป.ป.ส. จัดขึ้น โดยมีผู้แทนจากประเทศในอนุภูมิภาคลุ่มน้ําโขง ๕ ประเทศ
ประกอบด้วย เมียนมา ไทย ลาว กัมพูชา เวียดนาม
พร้อมด้วยประเทศ/องค์กรผู้ให้ ๑๑ ประเทศ/องค์กร
ประกอบด้วยออสเตรเลีย แคนาดา จีน เยอรมนี เกาหลีใต้ มาเลเซีย สิงคโปร์
สหราชอาณาจักร สหรัฐอเมริกา สํานักงานเลขาธิการแผนโคลัมโบ (Columbo Plan)
และสํานักงานป้องกันยาเสพติดและปราบปรามอาชญากรรม
แห่งสหประชาชาติ (UNODC) เข้าร่วมประชุมฯ
โดยรัฐมนตรีว่าการกระทรวงยุติธรรม ได้กล่าวในการแถลงข่าวสรุปได้ว่า
การประชุมในครั้งนี้นับเป็นครั้งแรกที่ผู้แทนจากประเทศในอนุภูมิภาคลุ่มน้ําโขง ๕ ประเทศ
พร้อมด้วยประเทศ/องค์กรผู้ให้ ๑๑ ประเทศ/องค์กร
ได้ร่วมหารือเพื่อกําหนดแผนความช่วยเหลือสําหรับแผนปฏิบัติการแก้ไขปัญหายาเสพติด
ในพื้นที่สามเหลี่ยมทองคํา โดยประเทศ/องค์กรผู้ให้ได้แสดงเจตจํานง
ร่วมสนับสนุนการดําเนินงานโครงการต่างๆ ของไทย
และประเทศเพื่อนบ้านในอนุภูมิภาคลุ่มน้ําโขงในการแก้ไขปัญหายาเสพติด
ทั้งด้านการฝึกอบรมเพิ่มทักษะศักยภาพที่สนับสนุนการทํางานด้านต่างๆ
เช่น การต่อต้านการก่อการร้าย การพัฒนาศักยภาพด้านการสืบสวนสอบสวน
การตรวจค้น การวิเคราะห์ด้านนิติวิทยาศาสตร์
การวิเคราะห์ข่าวกรอง รวมถึงการสนับสนุนวัสดุ อุปกรณ์อื่นๆ เช่น เรือลาดตระเวน
เพื่อใช้ในภารกิจโครงการแม่น้ําโขงปลอดภัย
และใช้ในแผนปฏิบัติการแก้ไขปัญหายาเสพติด
ในพื้นที่สามเหลี่ยมทองคํา เพื่อให้การแก้ไขปัญหายาเสพติด
ในอนุภูมิภาคนี้มีประสิทธิภาพและยั่งยืนมากยิ่งขึ้น
รัฐบาลไทย-ข่าวทำเนียบรัฐบาล-วศ.อว. ถ่ายทอดเทคโนโลยี หลักสูตร “การแปรรูปเห็ดทอดปรุงรสและการควบคุมน้ำมันใช้ซ้ำ” ณ จังหวัดนนทบุรี
วันพฤหัสบดีที่ 30 กรกฎาคม 2563
วศ.อว. ถ่ายทอดเทคโนโลยี หลักสูตร “การแปรรูปเห็ดทอดปรุงรสและการควบคุมน้ํามันใช้ซ้ํา” ณ จังหวัดนนทบุรี
วศ.อว. ถ่ายทอดเทคโนโลยี หลักสูตร “การแปรรูปเห็ดทอดปรุงรสและการควบคุมน้ํามันใช้ซ้ํา” ณ จังหวัดนนทบุรี
เมื่อวันที่ 3 กรกฎาคม 2563 กรมวิทยาศาสตร์บริการ โดยนางสาวลลิตา ชูแก้ว และนางสาวเจนจิรา อยู่พะเนียด ได้รับเชิญเป็นวิทยากรจากสํานักงานเทศบาลนครนนทบุรี ลงพื้นที่ฝึกอบรมเชิงปฏิบัติการ หลักสูตร “การแปรรูปเห็ดทอดปรุงรสและการควบคุมน้ํามันใช้ซ้ํา” มีเป้าหมายเพื่อเผยแพร่ความรู้เกี่ยวกับการแปรรูปเห็ด การยืดอายุ และการควบคุมคุณภาพผลิตภัณฑ์เห็ดทอดปรุงรส ณ ห้องประชุมใหญ่ ชั้น 3 อาคาร 1 สํานักงานเทศบาลนครนนทบุรี โดยมีผู้เข้าร่วมฝึกอบรม จํานวน 24 ราย
เทศบาลนครนนทบุรีตระหนักถึงผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่ส่งผลต่อระบบเศรษฐกิจ สังคม และสิ่งแวดล้อมของประเทศไทย ทําให้อัตราการว่างงานของประชาชน หนี้สินครัวเรือนมีเพิ่มมากขึ้น จึงได้ดําเนินการจัดทําโครงการฝึกอบรมอาชีพแก่ประชาชนทั่วไป สํานักงานเทศบาลนครนนทบุรี ได้เชิญวิทยากรจาก วศ.อว. เพื่อดําเนินการถ่ายทอดเทคโนโลยีการแปรรูปเห็ดทอดปรุงรส และการควบคุมคุณภาพน้ํามันใช้ซ้ํา ประกอบด้วยการแนะนําการเลือกใช้ประเภทของน้ํามันให้เหมาะสมกับการแปรรูปอาหาร การควบคุมและตรวจสอบคุณภาพน้ํามันทอดซ้ําด้วยชุดทดสอบสารโพลาร์
สํานักเทคโนโลยีชุมชน โดยกลุ่มผลิตภัณฑ์อาหารและเครื่องดื่ม มุ่งเน้นให้ผู้เข้ารับการอบรมมีความรู้ความเข้าใจในการแปรรูปเห็ดทอดปรุงรส การเลือกใช้น้ํามัน การควบคุมคุณภาพน้ํามันใช้ซ้ําที่ไม่ก่อให้เกิดอันตรายต่อสุขภาพ และสามารถนําองค์ความรู้ที่ได้ไปพัฒนาผลิตภัณฑ์เห็ดแปรรูป เพื่อใช้เป็นแนวทางในการประกอบอาชีพต่อไปได้เป็นอย่างดี
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-'พาณิชย์' หารือญี่ปุ่นกระชับความสัมพันธ์หุ้นส่วนยุทธศาสตร์ทางเศรษฐกิจ
วันอังคารที่ 20 กุมภาพันธ์ 2561
'พาณิชย์' หารือญี่ปุ่นกระชับความสัมพันธ์หุ้นส่วนยุทธศาสตร์ทางเศรษฐกิจ
เอกอัครราชทูตญี่ปุ่นประจําประเทศไทย (H.E. Mr. Shiro SADOSHIMA) หารือรัฐมนตรีว่าการกระทรวงพาณิชย์ (นายสนธิรัตน์ สนธิจิรวงศ์) และรัฐมนตรีช่วยว่าการกระทรวงพาณิชย์ (นางสาวชุติมา บุณยประภัศร) เมื่อวันที่ 14 กุมภาพันธ์ 2561
เพื่อกระชับความสัมพันธ์ทางเศรษฐกิจ และหาแนวทางการเพิ่มมูลค่าการค้าและการลงทุนระหว่างกัน
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า เอกอัครราชทูตญี่ปุ่นได้แสดงความยินดีในโอกาสเข้ารับตําแหน่งรัฐมนตรีว่าการกระทรวงพาณิชย์ โดยทั้งสองฝ่ายได้หารือแนวคิด "Connected Industries" ของญี่ปุ่น ที่มุ่งเน้นการสร้างความเชื่อมโยงตลอดห่วงโซ่การผลิต ผ่านการนําเอาเทคโนโลยีดิจิทัล เช่น Internet of Things (IoT) Artificial Intelligence (AI) และ Big Data มาประยุกต์ใช้ให้เกิดเป็นรูปแบบการทํางานอย่างชาญฉลาด เพื่อปรับโครงสร้างอุตสาหกรรมให้มีประสิทธิภาพเพิ่มมากขึ้น และไทยจะเป็นส่วนสําคัญต่อห่วงโซ่การผลิตที่เชื่อมโยงสู่อนุภูมิภาคลุ่มแม่นํ้าโขง ขยายไปสู่อาเซียน และห่วงโซ่การผลิตของโลกต่อไป
นายสนธิรัตน์ กล่าวว่า โครงการของญี่ปุ่นจะเป็นประโยชน์อย่างมากในการเพิ่มขีดความสามารถในการแข่งขันให้กับ SMEs ไทย โดยไทยจะเป็นประเทศแรกในภูมิภาคเอเชียที่ญี่ปุ่นจะทดลองดําเนินโครงการดังกล่าว เนื่องจากมีศักยภาพด้านโครงสร้างอุตสาหกรรมที่เหมาะสม และเป็นฐานการผลิตสําคัญของญี่ปุ่น ซึ่งอุตสาหกรรมเป้าหมายที่ญี่ปุ่นสนใจ ได้แก่ อุตสาหกรรมยานยนต์ โดยญี่ปุ่นเปิดกว้างและมองว่าอุตสาหกรรมการเกษตรน่าจะเป็นอีกสาขาหนึ่งที่มีศักยภาพ
ด้านนางสาวชุติมา บุณยประภัศร รัฐมนตรีช่วยว่าการกระทรวงพาณิชย์ กล่าวเพิ่มเติมว่า ไทยและญี่ปุ่นอยู่ระหว่างพิจารณาความเป็นไปได้ในการทบทวนความตกลงหุ้นส่วนทางเศรษฐกิจไทย-ญี่ปุ่น (JTEPA) ซึ่งมีผลบังคับใช้มาแล้วกว่า 10 ปี เพื่อยกระดับความตกลงฯ ให้สอดคล้องกับรูปแบบการค้าใหม่ในปัจจุบัน ซึ่งไทยคาดหวังว่าการทบทวนดังกล่าวจะทําให้ทั้งสองฝ่ายมีความร่วมมือทางเศรษฐกิจที่แน่นแฟ้นยิ่งขึ้น
นอกจากนี้ ญี่ปุ่นได้เชิญชวนให้ไทยเข้าร่วมเป็นสมาชิกความตกลงหุ้นส่วนเศรษฐกิจภาคพื้นแปซิฟิก (The Comprehensive and Progressive Agreement for Trans-Pacific Partnership: CPTPP) ซึ่งเมื่อวันที่ 23 มกราคม 2561 สมาชิก CPTPP สามารถสรุปผลความตกลงฯ กันได้ โดยภายหลังจากที่สหรัฐอเมริกาถอนตัวออกจากความตกลง TPP และสมาชิกที่เหลือ 11 ประเทศ ได้พยายามผลักดันให้ความตกลงดังกล่าวมีผลบังคับใช้โดยเร็ว ซึ่งญี่ปุ่นเห็นว่าไทยมีความพร้อมและยินดีสนับสนุนข้อมูล เพื่อประกอบการศึกษาและตัดสินใจเข้าร่วม CPTPP ของฝ่ายไทยต่อไป
ปัจจุบัน ญี่ปุ่นเป็นตลาดส่งออกอันดับ 3 และเป็นแหล่งนําเข้าอันดับ 2 ของไทย ในขณะที่ไทยเป็นตลาดส่งออกอันดับ 16 และแหล่งนําเข้าลําดับที่ 8 ของญี่ปุ่น ในปี 2560 การค้าสองฝ่ายมีมูลค่ารวม54,346.90ล้านเหรียญสหรัฐ ไทยส่งออกไปญี่ปุ่นมีมูลค่า22,309.56ล้านเหรียญสหรัฐ และนําเข้าจากญี่ปุ่นมีมูลค่า32,037.33ล้านเหรียญสหรัฐสินค้าส่งออกที่สําคัญของไทย ได้แก่รถยนต์ อุปกรณ์และส่วนประกอบ ไก่แปรรูป เครื่องจักรกลและส่วนประกอบของเครื่องจักรกล เครื่องคอมพิวเตอร์ อุปกรณ์และส่วนประกอบขณะที่ไทยนําเข้าสินค้าประเภทเครื่องจักรกลและส่วนประกอบ ส่วนประกอบและอุปกรณ์ยานยนต์ เหล็ก เหล็กกล้าและผลิตภัณฑ์ เครื่องจักรไฟฟ้าและส่วนประกอบ เคมีภัณฑ์ และแผงวงจรไฟฟ้า
รัฐบาลไทย-ข่าวทำเนียบรัฐบาล-นายกรัฐมนตรีห่วงมวลชนให้กำลังใจอดีตนายกรัฐมนตรี ในวันตัดสินคดี ขอให้ระมัดระวังอย่าทำอะไรผิดกฎหมาย
วันอังคารที่ 25 กรกฎาคม 2560
นายกรัฐมนตรีห่วงมวลชนให้กําลังใจอดีตนายกรัฐมนตรี ในวันตัดสินคดี ขอให้ระมัดระวังอย่าทําอะไรผิดกฎหมาย
นายกรัฐมนตรีห่วงมวลชนให้กําลังใจอดีตนายกรัฐมนตรี ในวันตัดสินคดี ขอให้ระมัดระวังอย่าทําอะไรผิดกฎหมาย
วันนี้ (25 กรกฎาคม 2560) เวลา 14.20 น. ณ บริเวณ ห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงการดูแลมวลชนที่จะมาให้กําลังใจนางสาวยิ่งลักษณ์ ชินวัตร อดีตนายกรัฐมนตรี และนายสมชาย วงษ์สวัสดิ์ อดีตนายกรัฐมนตรี ที่จะมีการตัดสินในวันที่ 25 สิงหาคม 2560 ว่า เป็นห่วงพี่น้องประชาชนที่เดินทางไปร่วมให้กําลังใจในวันตัดสิน ขอให้ระมัดระวัง ถ้าเกิดเหตุการณ์เดือนร้อนขึ้นมา ไม่สามารถจะช่วยอะไรได้ ซึ่งรัฐบาลจะไม่สะกัดกั้นประชาชน แต่ขอให้ประชาชนสะกัดกั้นใจตัวเองดีกว่า ไม่ว่าจะไปน้อยหรือไปมากก็ไม่มีผลต่อการตัดสิน ทั้งนี้ คดีความทุกคดีความตัดสินด้วยกระบวนการยุติธรรม ไม่ใช่คณะรักษาความสงบแห่งชาติเป็นผู้ตัดสิน ดังนั้นจึงขอให้สังคมเข้าใจว่า ถ้าไม่ได้ทําผิด จะถูกนําตัวเข้าสู่กระบวนการยุติธรรมได้อย่างไร ซึ่งการมาชุมนุมนอกศาลถือว่าผิดกฏหมาย ดังนั้นอะไรที่ขัดแย้ง อยากให้เบากันบ้าง เพราะสุดท้ายคนที่เดือนร้อน คือ ประชาชน ติดคุกก่อนแกนนํา ขอให้แกนนําสงสารประชาชน แต่ประชาชนต้องห้ามใจตนเอง ซึ่งหากเดินทางมาศาล เดินทางเองไม่ผิด แต่หากมีการนํารถไปรับส่ง ถือว่ามีความผิดชัดเจน
----------------------------------
รัฐบาลไทย-ข่าวทำเนียบรัฐบาล-"ยุติธรรม" พิจารณาร่างระเบียบมูลนิธิฟื้นฟูสมรรถภาพผู้ติดยาเสพติดฯ
วันศุกร์ที่ 12 ตุลาคม 2561
"ยุติธรรม" พิจารณาร่างระเบียบมูลนิธิฟื้นฟูสมรรถภาพผู้ติดยาเสพติดฯ
นายธวัชชัย ไทยเขียว รองปลัดกระทรวงยุติธรรม เข้าร่วมการประชุมคณะกรรมการมูลนิธิฟื้นฟูสมรรถภาพผู้ติดยาเสพติด ครั้งที่ ๒/๒๕๖๑
ในวันพฤหัสบดีที่ ๑๑ ตุลาคม ๒๕๖๑ เวลา ๑๓.๓๐ น. ณ ห้องประชุมกรมคุมประพฤติ ชั้น ๔ อาคารราชบุรีดิเรกฤทธิ์ ศูนย์ราชการเฉลิมพระเกียรติฯนายธวัชชัย ไทยเขียว รองปลัดกระทรวงยุติธรรมเข้าร่วมการประชุมคณะกรรมการมูลนิธิฟื้นฟูสมรรถภาพผู้ติดยาเสพติด ครั้งที่ ๒/๒๕๖๑ โดยมี นางกรรณิการ์ แสงทอง ในฐานะประธานกรรมการ เป็นประธานในการประชุม เพื่อพิจารณาการยกร่างระเบียบมูลนิธิฟื้นฟูสมรรถภาพผู้ติดยาเสพติดว่าด้วยการสงเคราะห์ผู้ติดยาเสพติดตามกฎหมายว่าด้วยการฟื้นฟูสมรรถภาพผู้ติดยาเสพติด โดยที่ประชุมมีมติให้ปรับแก้ไขร่างระเบียบฯ ดังกล่าว ในประเด็นต่างๆ ได้แก่ การปรับแก้ไขชื่อเป็น “ร่างระเบียบมูลนิธิฟื้นฟูสมรรถภาพผู้ติดยาเสพติดว่าด้วยการสงเคราะห์ผู้ติดยาเสพติด พ.ศ. ...” การปรับแก้ไขคํานิยามต่างๆ ให้มีความชัดเจนและครอบคลุมมากยิ่งขึ้น การปรับแก้ไขอํานาจตามข้อบังคับ และการปรับแก้ไขหลักเกณฑ์การจ่ายและอัตราการจ่าย โดยการปรับวงเงินช่วยเหลือให้เพิ่มขึ้น
นอกจากนี้ ได้พิจารณาคําร้องขอรับการสงเคราะห์เงินมูลนิธิฟื้นฟูสมรรถภาพผู้ติดยาเสพติด จํานวน ๒ ราย โดยที่ประชุมมีมติเห็นชอบอนุมัติให้เงินช่วยเหลือเพื่อใช้ในการประกอบอาชีพ จํานวน ๑ ราย ตลอดจนเห็นชอบการแต่งตั้งผู้ตรวจสอบบัญชีในปี พ.ศ. ๒๕๖๒ จํานวน ๑ ราย
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม ประชุมการตรวจราชการรอบที่ 1 ประจำปีงบประมาณ 2561 ของสำนักงานอุตสาหกรรมจังหวัดระยอง
วันศุกร์ที่ 23 กุมภาพันธ์ 2561
ผู้ตรวจราชการกระทรวงอุตสาหกรรม ประชุมการตรวจราชการรอบที่ 1 ประจําปีงบประมาณ 2561 ของสํานักงานอุตสาหกรรมจังหวัดระยอง
ผู้ตรวจราชการกระทรวงอุตสาหกรรม ประชุมการตรวจราชการรอบที่ 1 ประจําปีงบประมาณ 2561 ของสํานักงานอุตสาหกรรมจังหวัดระยอง
วันนี้ (23 กุมภาพันธ์ 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ประชุมการตรวจราชการรอบที่ 1 ประจําปีงบประมาณ 2561 ของสํานักงานอุตสาหกรรมจังหวัดระยอง เพื่อรับฟังรายงานผลการดําเนินงาน ปัญหา อุปสรรค เรื่องร้องเรียนที่เกิดขึ้น โดยมีนายกรณ์ภัฐวีญ์ ม่วงน้อยอุตสาหกรรมจังหวัดระยอง นายสุรินทร์ สินรัตน์ ที่ปรึกษาผู้ตรวจราชการภาคประชาชนด้านสิ่งแวดล้อม นายสุวิทย์ ชื่นปิยะวาจา ประธานสภาอุตสาหกรรมจังหวัดระยอง นายเสรี จิรัฐพิกาลพงษ์ ผู้แทนหอการค้าจังหวัดระยอง และเจ้าหน้าที่เข้าร่วมประชุม พร้อมทั้งชี้แจงโครงการ EFC (Eastern Friut Corridoor) มาตรการช่วยเหลือ SMEs ทางด้านการเงินต่าง ๆ หารือแนวทางในการจัดการกับปัญหาและอุปสรรคที่เกิดขึ้น เพื่อยุติเรื่องร้องเรียน และสรุปแผนการดําเนินงาน CIV 4.0 และการบูรณาการงานกับหน่วยงานอื่นๆในพื้นที่
รัฐบาลไทย-ข่าวทำเนียบรัฐบาล-กระทรวงดิจิทัลฯ หนุน ICDL ประเทศไทย จัดงาน “ICDL Digital Challenge 2017” กระตุ้นทักษะความรู้ดิจิทัลรับไทยแลนด์ 4.0
วันพุธที่ 31 พฤษภาคม 2560
กระทรวงดิจิทัลฯ หนุน ICDL ประเทศไทย จัดงาน “ICDL Digital Challenge 2017” กระตุ้นทักษะความรู้ดิจิทัลรับไทยแลนด์ 4.0
กระทรวงดิจิทัลฯ
นายวีระศักดิ์ กิติวัฒน์ ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม เป็นประธานพิธีเปิดงาน “ICDL Digital Challenge 2017” เฟ้นหาสุดยอดเด็กไทยหัวกะทิด้านดิจิทัล ซึ่งผู้ชนะจะได้รับรางวัลรวมถึงตําแหน่ง ICDL Digital Literacy Ambassador เพื่อเป็นตัวแทนประเทศไทยเข้าร่วมการแข่งขัน “ICDL Digital Challenge 2017” ระดับภูมิภาคเอเชียแปซิฟิก ณ ประเทศสิงคโปร์ การจัดงานดังกล่าวสอดคล้องกับนโยบายการผลักดันประเทศไทยไปสู่ยุค 4.0 ของรัฐบาล โดยสิ่งหนึ่งที่กระทรวงฯ พยายามเร่งพัฒนาให้เกิดขึ้นโดยเร็ว คือ การออกหลักสูตรและมาตรฐานการประเมินวัดความรู้สําหรับการใช้งานด้านดิจิทัลระดับประเทศ การจัดงานในครั้งนี้ไม่ใช่เพียงการประกวดเพื่อหาสุดยอดเด็กไทยที่มีความรู้ความสามารถด้านดิจิทัลเท่านั้น แต่ยังเป็นจุดเริ่มต้นในการผลักดันให้สังคมไทยทั้งหมดรับรู้ถึงความสําคัญของการมีความรู้ด้านดิจิทัลที่ไม่ใช่เพียงใช้งานได้ แต่ต้องมีความรู้ทัดเทียมในระดับสากล สามารถนําไปประยุกต์ใช้ได้อย่างมีประสิทธิภาพ รวมทั้งสามารถนํามาใช้ในการพัฒนาสังคมไปสู่ยุคเศรษฐกิจดิจิทัลได้อย่างสมบูรณ์แบบ ทั้งนี้ งานดังกล่าวศูนย์สอบประเมินความรู้ดิจิทัลมาตรฐานโลก (IDCL Thailand) ได้ร่วมกับหน่วยงานภาครัฐและเอกชน อาทิ กระทรวงดิจิทัลเพื่อเศรษฐกิจและสังคม สถาบันคุณวุฒิวิชาชีพ (องค์กรมหาชน) และสมาคมอีเลิร์นนิงแห่งประเทศไทย จัดขึ้น เมื่อวันที่ 29 พฤษภาคม 2560 ณ ห้อง BB 205 ชั้น 2 โรงแรมเซ็นทรา บายเซ็นทาราศูนย์ราชการและคอนเวนชั่นเซ็นเตอร์ ถนนแจ้งวัฒนะ กรุงเทพฯ
*************************
รัฐบาลไทย-ข่าวทำเนียบรัฐบาล-โครงการสินเชื่อเพื่อเสริมสภาพคล่องผู้ประกอบการประมง
วันพฤหัสบดีที่ 4 มิถุนายน 2563
โครงการสินเชื่อเพื่อเสริมสภาพคล่องผู้ประกอบการประมง
วันพุธที่ 3 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการสินเชื่อเพื่อเสริมสภาพคล่องผู้ประกอบการประมง กรอบวงเงิน 10,300 ล้านบาท เพื่อบรรเทาความเดือดร้อนของชาวประมงพื้นบ้านและชาวประมงพาณิชย์ โดยจัดเตรียมแหล่งเงินทุนให้ชาวประมงได้กู้ยืมในอัตราดอกเบี้ยต่ําเพียงร้อยละ 7 ต่อปี รัฐบาลชดเชยดอกเบี้ยให้ร้อยละ 3 ต่อปี และชาวประมงสมทบอีกร้อยละ 4 ต่อปี เป็นระยะเวลา 7 ปี นับแต่วันที่กู้ ซึ่งแหล่งเงินทุนประกอบด้วย ธ.ออมสิน สนับสนุนสินเชื่อเรือประมงขนาดตั้งแต่ 60 ตันกรอสขึ้นไป รายละไม่เกิน 10 ล้านบาท และ ธ.ก.ส สนับสนุนสินเชื่อเรือประมงขนาดต่ํากว่า 60 ตันกรอส รายละไม่เกิน 5 ล้านบาท สําหรับชาวประมงที่ต้องการเข้าถึงสินเชื่อสามารถติดต่อได้ที่ ธ.ออมสิน และ ธ.ก.ส.ทุกสาขา
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ “บิ๊กณัฐ”  ปลัดกระทรวงกลาโหม  นำกำลังพลพัฒนาวัด พัฒนาจิตใจ เทิดทูนสถาบันพระมหากษัตริย์
วันพุธที่ 24 กรกฎาคม 2562
​ “บิ๊กณัฐ”  ปลัดกระทรวงกลาโหม  นํากําลังพลพัฒนาวัด พัฒนาจิตใจ เทิดทูนสถาบันพระมหากษัตริย์
เช้าวันนี้ (วันอังคาร ที่ 23 ก.ค. 62) เวลา 10.00 น. พลเอก ณัฐ  อินทรเจริญ ปลัดกระทรวงกลาโหม เป็นประธานในการจัดกิจกรรมพัฒนาวัดพัฒนาจิตใจ เทิดทูนสถาบันพระมหากษัตริย์ถวายเป็นพระราชกุศลแด่ พระบาทสมเด็จพระวชิรเกล้าเจ้าอยู่หัว
เช้าวันนี้ (วันอังคาร ที่ 23 ก.ค. 62) เวลา 10.00 น. พลเอก ณัฐ อินทรเจริญ ปลัดกระทรวงกลาโหม เป็นประธานในการจัดกิจกรรมพัฒนาวัดพัฒนาจิตใจ เทิดทูนสถาบันพระมหากษัตริย์ถวายเป็นพระราชกุศลแด่ พระบาทสมเด็จพระวชิรเกล้าเจ้าอยู่หัว ณ วัดมหรรรณพาราม เขตพระนคร กรุงเทพฯ
โดยกิจกรรมประกอบด้วยพิธีบําเพ็ญกุศลถวายเป็นพระราชกุศล, กิจกรรมพัฒนาวัดโดยการทําความสะอาด เก็บขยะภายในวัด, กิจกรรมนันทนาการ เลี้ยงอาหารกลางวันเด็กนักเรียน โดยมีข้าราชการ ลูกจ้าง และพนักงานราชการในสังกัด สป. และพนักงาน อผศ. รวมทั้งประชาชนในชุมชนรอบวัดมหรรณพาราม และนักเรียนโรงเรียนวัดมหรรรณพาราม เข้าร่วมกิจกรรม ทั้งนี้ ในโอกาสดังกล่าว ปลัดกระทรวงกลาโหม ยังร่วมปลูกต้นรวงผึ้ง ซึ่งเป็นต้นไม้มงคลประจํารัชกาล เพื่อความเป็นสิริมงคล และเป็นสัญลักษณ์ของความอุดมสมบูรณ์อีกด้วย
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานการประชุม เพื่อมอบหมายให้ผู้ตรวจราชการสำนักนายกฯ
วันจันทร์ที่ 31 กรกฎาคม 2560
รอง นรม.พล.อ.อ.ประจินฯ เป็นประธานการประชุม เพื่อมอบหมายให้ผู้ตรวจราชการสํานักนายกฯ
พร้อมกล่าวย้ําให้ดําเนินการช่วยเหลือประชาชนที่ประสบปัญหาอุทกภัยโดยเร็ว
วันนี้ (31 กรกฎาคม 2560 เวลา 08.30 น. ณ ห้องประชุม 302 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี ได้เป็นประธานการประชุมด่วนผู้ตรวจราชการสํานักนายกรัฐมนตรี เขต 10 และเขต 11 ซึ่งเป็นเขตตรวจราชการระดับสํานักนายกรัฐมนตรี ตามการบริหารงานแบบบูรณาการเชิงยุทธศาสตร์กลุ่มจังหวัด ในการกํากับดูแลของรองนายกรัฐมนตรี (พลอากาศเอก ประจิน จั่นตอง) โดยมีพื้นที่ครอบคลุมจังหวัดทางภาคตะวันออกเฉียงเหนือ และกําลังเกิดปัญหาอุทกภัยอย่างหนักในขณะนี้ โดยพื้นที่เขต 10 ประกอบด้วย จังหวัดหนองคาย เลย อุดรธานี หนองบัวลําภู และบึงกาฬ และเขต 11 ประกอบด้วย จังหวัดนครพนม มุกดาหาร และสกลนคร
โอกาสนี้ ผู้ตรวจราชการสํานักนายกรัฐมนตรี ในแต่ละเขตได้รายงานสถานการณ์ความเสียหายในเขตพื้นที่ความรับผิดชอบ ซึ่งจังหวัดที่ได้รับความเสียหายและเดือดร้อนมากที่สุดในขณะนี้ คือ จังหวัดสกลนคร สําหรับในจังหวัดอื่น ๆ นั้น แม้จะมีผลกระทบบ้าง แต่ยังอยู่ในสภาวะที่ไม่รุนแรงนัก โดยขณะนี้แต่ละจังหวัดได้เตรียมความพร้อมในการรับสถานการณ์ที่อาจเกิดขึ้นได้ตลอดเวลาแล้ว
จากนั้น รองนายกรัฐมนตรีได้ให้แนวทางปฏิบัติแก่ผู้ตรวจราชการฯ ในการให้ความช่วยเหลือประชาชนว่า เนื่องจากในขณะนี้ได้มีหน่วยงานต่าง ๆ เข้าไปให้การช่วยเหลือพี่น้องประชาชนเป็นจํานวนมาก ในการดําเนินการของผู้ตรวจราชการฯ ขอให้มีการประสานกับทางจังหวัดหรือหน่วยงานต่าง ๆ โดยไม่ให้เป็นภาระในการทํางานของผู้ปฏิบัติงานในพื้นที่หรือเกิดการซ้ําซ้อนระหว่างกัน โดยในการสนับสนุนสิ่งของ ที่จะไปให้การช่วยเหลือประชาชนที่เดือดร้อน จะเป็นการสนับสนุนในส่วนของรัฐบาล หรือหน่วยงานที่กําลังดําเนินการช่วยเหลือในพื้นที่อยู่ในขณะนี้ โดยให้มีการวางแผนที่จะเข้าไปให้การช่วยเหลือประชาชน ในเขตความรับผิดชอบที่อยู่ในพื้นที่ ที่มีการเดินทางยากลําบากและออกมาไม่สะดวก โดยจะมีการนําสิ่งของที่จําเป็นในการดํารงชีวิตประจําวันไปให้กับพี่น้องประชาชนเหล่านั้นในพื้นที่ให้เร็วที่สุด
ทั้งนี้ รองนายกรัฐมนตรี ได้ขอให้ผู้ตรวจราชการฯ ดังกล่าว ได้รายงานสถานการณ์ให้ทราบเป็นรายวันอย่างต่อเนื่องและเตรียมการที่จะเข้าไปช่วยเหลือฟื้นฟูภายหลังน้ําลดในทันที โดยให้มีการสํารวจความเสียหายในส่วนของบ้านเรือนราษฎร พื้นที่ทําการเกษตร โรงเรียน รวมถึงในส่วนที่เกี่ยวกับพลังงานเชื้อเพลิง และการติดต่อสื่อสารโทรคมนาคม เพื่อที่จะให้กระทรวงต่าง ๆ ที่อยู่ในการกํากับดูแลของรองนายกรัฐมนตรี (พลอากาศเอก ประจิน จั่นตอง)ได้เข้าไปช่วยเหลืออีกทางหนึ่งโดยเร่งด่วนต่อไป
................................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรมเป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดปทุมวนารามราชวรวิหาร
วันศุกร์ที่ 19 มิถุนายน 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรมเป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดปทุมวนารามราชวรวิหาร
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ณ วัดปทุมวนารามราชวรวิหาร เขตปทุมวัน กรุงเทพฯ
วันที่ ๑๙ มิถุนายน ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เข้ากราบสักการะ พระเทพญาณวิศิษฐ์ (ชัยทวี คุตฺตจิตฺโต ) ผู้ช่วยเจ้าอาวาส วัดปทุมวนารามราชวรวิหาร พร้อมทั้งเป็นประธาน “นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ” โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ ผู้แทนครอบครัวและชุมชนที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) จํานวน ๘ ราย (๑๖๐ ครัวเรือน) โดยมี นายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดปทุมวนารามราชวรวิหาร เขตปทุมวัน กรุงเทพฯ
รัฐบาลไทย-ข่าวทำเนียบรัฐบาล-ที่ประชุมสภาผู้แทนราษฎร ลงมติเห็นชอบ พระราชกำหนด รวม 3 ฉบับ
วันจันทร์ที่ 1 มิถุนายน 2563
ที่ประชุมสภาผู้แทนราษฎร ลงมติเห็นชอบ พระราชกําหนด รวม 3 ฉบับ
ที่ประชุมสภาผู้แทนราษฎร ลงมติเห็นชอบ พระราชกําหนด รวม 3 ฉบับ
วันนี้ (31 พ.ค.63) เวลา15.50 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ ในการประชุมสภาผู้แทนราษฎร ชุดที่ 25 ปีที่ 2 ครั้งที่ 1 (สมัยสามัญประจําปีครั้งที่หนึ่ง) เป็นพิเศษ เพื่อพิจารณาระเบียบวาระเรื่องด่วน ที่ประชุมสภาฯ ได้ลงมติ โดยผลการลงมติ ดังนี้
1. พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563
ผู้เข้าประชุม 481 เห็นด้วย 274 เสียง งดออกเสียง 207 เสียง
2. พระราชกําหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563
ผู้เข้าประชุม 482 เห็นด้วย 275 เสียง ไม่เห็นด้วย 1 เสียง งดออกเสียง 205 เสียง
3. พระราชกําหนดการรักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ. 2563
ผู้เข้าประชุม 482 เห็นด้วย 274 เสียง ไม่เห็นด้วย 195 เสียง งดออกเสียง 12 เสียง ไม่ลงคะแนน 1 เสียง
----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. 'วราวุธ'​ ลงพื้นที่ติดตามการอนุรักษ์​ ฟื้นฟูอ่าวมาหยาและเกาะไม้ไผ่ ย้ำ​ยังคงต้องปิดอ่าวอีกระยะเพื่อฟื้นฟูปะการัง
วันอังคารที่ 19 พฤษภาคม 2563
รมว.ทส. 'วราวุธ'​ ลงพื้นที่ติดตามการอนุรักษ์​ ฟื้นฟูอ่าวมาหยาและเกาะไม้ไผ่ ย้ํา​ยังคงต้องปิดอ่าวอีกระยะเพื่อฟื้นฟูปะการัง
รมว.ทส. 'วราวุธ'​ ลงพื้นที่ติดตามการอนุรักษ์​ ฟื้นฟูอ่าวมาหยาและเกาะไม้ไผ่ ย้ํา​ยังคงต้องปิดอ่าวอีกระยะเพื่อฟื้นฟูปะการัง
รมว.ทส. 'วราวุธ'​ ลงพื้นที่ติดตามการอนุรักษ์​ ฟื้นฟูอ่าวมาหยาและเกาะไม้ไผ่ ย้ํา​ยังคงต้องปิดอ่าวอีกระยะเพื่อฟื้นฟูปะการัง
วันที่ 16 พ.ค. 63 เวลา 8.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่อ่าวมาหยา และเกาะไม้ไผ่ เพื่อตรวจติดตามการดําเนินการด้านการอนุรักษ์และฟื้นฟูอ่าวมาหยา, การดําเนินการด้านการอนุรักษ์และฟื้นฟูเกาะไม้ไผ่ และรับฟังการบรรยายสรุปสถานการณ์ทรัพยากรทางทะเลและชายฝั่ง​ หลังจากที่ได้มีมาตรการการปิดแหล่งท่องเที่ยวทางทะเล​ จากกรมทรัพยากรทางทะเลและชายฝั่ง และได้ร่วมปลูกและขยายพันธุ์ปะการัง​ โดยมี​ อธิบดีกรมอุทยานแห่งชาติ สัตว์ป่า และพันธุ์พืช อธิบดีกรมป่าไม้ อธิบดีกรมทรัพยากรทางทะเลและชายฝั่ง พ.ต.ท.ม.ล.กิติบดี ประวิตร ผู้ว่าราชการจังหวัดกระบี่ และหน่วยงานที่เกี่ยวข้อง​ ให้การต้อนรับและร่วมลงพื้นที่ในครั้งนี้ด้วย
รมว.ทส. กล่าวว่า อ่าวมาหยาได้มีการฟื้นตัวอย่างมาก เฉพาะบนบกแต่ภายใต้ทะเล ปะการังยังไม่สามารถฟื้นตัวได้เต็มที่ ดังนั้นการที่ได้มาในวันนี้ทําให้มั่นใจได้ว่าอ่าวมาหยาคงจะต้องปิดไปอีกซักระยะหนึ่ง เพื่อให้สภาพของปะการังที่ถูกทําลายไป อยู่ในสภาพที่พร้อมในการให้นักท่องเที่ยวได้มาชื่นชม และทางกระทรวงฯ ได้มีแนวความคิดที่จะสร้างท่าเทียบเรือทางด้านหลังอ่าว เพื่อช่วยอนุรักษ์ปริมาณปะการังที่อยู่ทางด้านหน้าของอ่าวมาหยาให้มีความอุดมสมบูรณ์ และจากนี้ไปจะไม่อนุญาตให้เรือเข้าทางหน้าอ่าว ส่วนปะการังที่จะได้รับผลกระทบจากการสร้างท่าเทียบเรือนั้น ทางกระทรวงฯและทีมงานที่ประกอบไปด้วยนักวิชาการ ผู้เชี่ยวชาญ อาจารย์จากมหาวิทยาลัยหลาย ๆ แห่ง มีแผนการที่จะย้ายปะการังเป็นระยะทางตั้งแต่ 5-15 เมตร, ปลอดผลกระทบ
กับสิ่งแวดล้อม และต้องเกิดประโยชน์มากที่สุด โดยจะมีการหารือกันต่อไป